Ginivelezh

Ginivelezh (eus ar verb genel) a zo ur ger hag a vez implijet dreist-holl da ober anv eus gouel Nedeleg el liderezh kristen. 

Setu amañ petra a zisklêr ar pennlider e penn-kentañ noz-veilh ar Pellgent, da ginnig ar Gouel a-bouez-se d'ar Gristenion, an eil goude hini Pask:

«Kantvedoù hir goude krouidigezh ar bed, pa grouas Doue, er penn-kentañ, an neñv hag an douar,
Pell amzer goude al Liñvadenn-veur, 
Ouzhpenn daou vil bloaz goude ganedigezh Abraham,
Hogos pemzek kant vloaz goude Moizez,
hag ermaeziadeg Pobl Israel eus Bro an Ejipt,
War-dro mil bloaz goude tronedigezh ar roue David,
Er pemzekvet bloavezh ha tri-ugent diougan Daniel,
Er pevarzekvet olimpiadenn ha nav-ugent hag er seizh kant eizhvet bloavezh hag hanter-kant eus savedigezh Roma,
Er bloaz daou ha daou-ugent an impalaer Octavius Augustus,
E-doug c'hwec'hvet oadvezh ar bed douarel,
Ar bed holl o vezañ e peoc'h,
Jezuz Krist,
Doue peurbad ha Mab an Tad peurbad,
mennet da santelaat ar bed dre e Zonedigezh trugarezus,
goude bezañ bet engehentet dre ar Spered Santel,
a zo bet ganet e Betlehem Bro-Youda
eus ar Werc'hez Vari
doue graet den.
Setu ginivelezh hon Aotrou Jezuz Krist hervez ar c'hig.»

Merkañ a ra eta ar C'hinivelezh darvoud meur an Enkorfidigezh evit ar Gristenion.

Rummad:Kristeniezh
Rummad:Nedeleg